Deryaya Çîna Rojhilat

Deryaya Çîna Rojhilat deryayeke qiraxî yê Okyanûsa Pasîfîk a Rojava ye ku rasterast li peravên rojhilatê Çînê ye. Ji ber herikîna girseya avê ya ber bi rojhilat ve, berya bi çînî wekê "Deryaya Rojhilat" (Dōng Hǎi, bi çînîya hêsankirî: 东海; çînîya kevneşopî: 東海) hatiye binavkirin. Ji ber navê bi çînî ya "Deryaya Rojhilatê Çînê" nav ji aliyê rêxistina navneteweyî ya hîdrografiyê (IHO) ve wekê navekî fermî hatiye destnîşankirin û li seranserê cîhanê ev nav hatiye bikar anîn.

Derya rûaveke bi qasî 1.249.000 kîlometreçargoşe rûber vedigire. Dirêjbûna ber bi bakur a deryayê di navbera Nîvgirava Koreyê û Çîna sereke de Deryaya Zer e ku bi xêzek xeyalî di navbera serê başûrê rojavayê Girava Jeju ya Koreya Başûr û serê rojhilatê Qidong li devê Çemê Yangtzeyê de ji hev vediqete.

Deryaya Rojhilata Çînê li rojhilat û başûrê rojhilat bi beşa navîn a zincîra giravên yekem a parzemîna rojhilatê Ewrasyayê ve ye ku girava japonî Kyushu û Giravên Ryukyu di nav de ne û li başûr jî bi girava Taywanê ve hatiye dorpêçkirin. Derya li bakurê rojhilat bi rêya Tengava Koreyê bi Deryaya Japonê, li başûrê rojava bi rêya Tengava Taywanê bi Deryaya Başûrê Çînê û li başûrê rojhilat jî bi rêya valahiyên di navbera Giravên Ryukyu (wek mînak Tengava Tokarayê û Tengava Miyakoyê) de bi Deryaya Filîpînê ve hatiye girêdan.

Piraniya kûrahiya Deryaya Rojhilatê Çînê kêm e ku nêzîkî ji çaran sisê yê deryayê 200 metre kur ew û kûrahiya navînî ya deryayê 350 metre ye ku di heman demê de kûrahiya herî zêde ku li Xeta Okinawayê ye gihiştiye kûrahiya 2.716 metre yê.

Nîvgirava Koreyê, Çîn, Japon û Taywan di nav Deryaya Rojhilatê Çînê de ne an jî li ser peravê deryayê ye.

 Çavkanî 

Çîna Rojhilat

Kategorî:Deryayên Asyayê
Kategorî:Deryayên Çînê
Kategorî:Deryayên Japonê
Kategorî:Deryayên Korêya Başûr
Kategorî:Deryayên Taywanê